Isonco kaujas

**Isonco kaujas** (vēsturnieku vidū pazīstamas arī kā **Isonco fronte** vai **Sočas fronte**; ) bija divpadsmit kauju sērija starp Austroungārijas un Itālijas armijām Pirmajā pasaules kara laikā, galvenokārt mūsdienu Slovēnijas teritorijā, un Itālijā gar Isonco upi Itālijas frontes austrumu sektorā laikā no 1915. gada jūnija līdz 1917. gada novembrim.

## Ģeogrāfija
thumb|Frontes sektors 1915 — 1917|left
138 kilometrus garā Sočas/Isonco upe tolaik pilnībā plūda Austroungārijas teritorijā paralēli robežai ar Itāliju, no Vršičas pārejas Jūlija Alpos līdz Adrijas jūrai, paplašinoties dažus kilometrus uz ziemeļiem no Gorīcijas, tādējādi atverot šauru koridoru starp Ziemeļitāliju un Centrāleiropu, kas ved cauri Vipavas ielejai un Postojnas pārejas relatīvi zemajai ziemeļaustrumu malai līdz Iekšējai Karniolai un Ļubļanai.

Itāļu karaspēks Triestes ostu, itāļu ģenerāļa Luidži Kadornas sākotnējo mērķi, nesasniedza līdz pat pamiera līguma noslēgšanai.

## Kauju skaits
Ņemot vērā gandrīz nepārtrauktās kaujas šajā apgabalā, precīzs kauju skaits, kas veidoja Isonco kampaņu, ir diskutabls. Daži vēsturnieki ir piešķīruši atšķirīgus nosaukumus pāris Isonco kaujām, īpaši Kobaridā (Kaporetto, Karfreita) notikušajā 1917. gada oktobrī, kas citādi veidotu divpadsmito Isonco kauju.

Faktu, ka kaujas vienmēr tika nosauktas Isonco upes vārdā, pat Itālijā, daži uzskatīja par Austroungārijas propagandas panākumu: tas izcēla atkārtoto Itālijas neveiksmi pārkāpt šo impērijas nozīmīgo robežu.
Isonco kampaņa ietvēra šādas kaujas:

* Pirmā Isonco kauja — 1915. gada 23. jūnijs — 7. jūlijs
* Otrā Isonco kauja — 1915. gada 18. jūlijs — 3. augusts
* Trešā Isonco kauja — 1915. gada 18. oktobris — 3. novembris
* Ceturtā Isonco kauja — 1915. gada 10. novembris — 2. decembris
* Piektā Isonco kauja — 1916. gada 9.—17. marts
* Sestā Isonco kauja — 1916. gada 6.—17. augusts, pazīstama arī kā Gorīcijas kauja
* Septītā Isonco kauja — 1916. gada 14.—17. septembris
* Astotā Isonco kauja — 1916. gada 10.—12. oktobris
* Devītā Isonco kauja — 1916. gada 1.—4. novembris
* Desmitā Isonco kauja — 12. maijs — 8. jūnijs 1917. gads
* Vienpadsmitā Isonco kauja — 1917. gada 19. augusts — 12. septembris
* Divpadsmitā Isonco kauja — 1917. gada 24. oktobris — 7. novembris, pazīstama arī kā Kaporeto kauja

## Zaudējumi
Neskatoties uz milzīgajām pūlēm un resursiem, kas tika ieguldīti turpmākajā cīņā pie Isonco, rezultāti tomēr bija neapmierinoši un bez reālas taktiskas vērtības, jo īpaši ņemot vērā ģeogrāfisko apstākļu grūtības, kas bija raksturīgas kampaņai.

Kopējie zaudējumi daudzajās Isonco kaujās bija milzīgi. Puse no visiem Itālijas karā kritušajiem — aptuveni 300 000 no 600 000 — tika zaudētie vien pie Sočas upes. Austroungārijas zaudējumi, lai arī nebūt ne tik lieli, tomēr bija ievērojami — aptuveni 200 000 (no kopējā upuru skaita aptuveni 1,2 miljoni).

Vairāk nekā 30 000 upuru bija etniskie slovēņi, kuri tolaik bija Austrijas pilsoņi un tāpēc lielākā daļa no viņiem dienēja Austroungārijas armijā, savukārt daudzi tūkstoši slovēņu civiliedzīvotāju no Gorīcijas un Gradiškas reģiona cieta arī tāpēc, ka viņi tika pārvietoti uz bēgļu nometnēm. Šie slovēņu bēgļi Itālijas bēgļu nometnēs tika uzskatīti par valsts ienaidniekiem, un tūkstošiem cilvēku nomira no nepietiekama uztura.

## Atsauces

## Ārējās saites

* FirstWorldWar.Com ''The Battles of the Isonzo, 1915—17''
* FirstWorldWar.Com ''Battlefield Maps: Italian Front''
* ''11 battles at the Isonzo''
* ''The Walks of Peace in the Soča Region Foundation''. The Foundation preserves, restores and presents the historical and cultural heritage of the First World War in the area of the Isonzo Front for the study, tourist and educational purposes.
* The Kobarid Museum 
* ''Društvo Soška Fronta'' (in Slovene)
* ''Pro Hereditate'' — extensive site (in English, Italian, and Slovene)
* Interactive map with the extensive documentation with 360° Surround photography virtual tours
* Rapporto Ufficiale. Published 1929—1974. 10 books — free access to the full texts )